ACAP ยันไม่ได้เปิดเผยตัวเลขผลการดำเนินงาน Q4/58
ACAP ยันไม่ได้เปิดเผยตัวเลขผลการดำเนินงาน Q4/58 แจงผู้บริหารเปิดเผยแค่ Q4/58 มีกำไร อนึ่ง เช้านี้ (12 ม.ค.) ตลท.ขึ้นเครื่องหมาย H หุ้น ACAP หลังมีข่าวคาดการณ์กำไร Q4/58 ราว 40 ลบ.
12 ม.ค. 2559

นายเฉลิมไชย ศิรินพวงศ์ รองกรรมการผู้จัดการฝ่ายบัญชีและการเงิน บริษัท เอแคป แอ็ดไวเซอรี่ จำกัด (มหาชน) หรือ ACAP เปิดเผยว่า ตามที่ตลาดหลักทรัพย์ให้ชี้แจงข่าวที่ปรากฎในสื่อเรื่องคาดการณ์กำไรเติบโตไตรมาส 4/58 ของบริษัทนั้น ผู้บริหารไม่เคยให้ข่าวว่าไตรมาส 4/58 บริษัทจะได้กำไรถึง 40 ล้านบาท แต่จากการปรับโครงสร้างหนี้และแผนธุรกิจของบริษัท ทำให้ผลการดำเนินงานของบริษัทมีกำไร อย่างไรก็ตาม งบการเงินไตรมาส 4 อยู่ระหว่างการสอบทานของผู้สอบบัญชี